CELEX: 32014R0705
Language: lt
Date: 2014-06-25 00:00:00
Title: 2014 m. birželio 25 d. Komisijos įgyvendinimo reglamentas (ES) Nr. 705/2014, kuriuo nustatomas skaldytų ryžių importo muitas

26.6.2014   
            
            
               LT
            
            
               Europos Sąjungos oficialusis leidinys
            
            
               L 186/53
            
         KOMISIJOS ĮGYVENDINIMO REGLAMENTAS (ES) Nr. 705/2014
   2014 m. birželio 25 d.
   kuriuo nustatomas skaldytų ryžių importo muitas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 183 straipsnio a punktą,
   kadangi:
   
               (1)
            
            
               Tarybos sprendimu 2005/953/EB (2) patvirtintame Europos Sąjungos ir Tailando susitarime (3) dėl ryžių nustatyta, kad Sąjunga skaldytiems ryžiams turi taikyti 65 EUR už toną importo muitą;
            
         
               (2)
            
            
               siekiant įgyvendinti Sąjungos ir Tailando susitarimą, Tarybos reglamento (EB) Nr. 1234/2007 (4) 140 straipsnyje skaldytiems ryžiams nustatytas 65 EUR už toną importo muitas;
            
         
               (3)
            
            
               Reglamente (ES) Nr. 1308/2013, kuriuo panaikinamas ir pakeičiamas Reglamentas (EB) Nr. 1234/2007, nėra nuostatos, panašios į Reglamento (EB) Nr. 1234/2007 140 straipsnį. Komisijai Reglamento (ES) Nr. 1308/2013 183 straipsniu suteikiami įgaliojimai priimti įgyvendinimo aktus, kuriais ji nustatytų taikomo importo muito dydį, laikydamasi taisyklių, nustatytų, inter alia, tarptautiniame susitarime, sudarytame pagal Sutartį dėl Europos Sąjungos veikimo;
            
         
               (4)
            
            
               siekiant ir toliau laikytis Sąjungos ir Tailando susitarimo reikėtų nustatyti skaldytiems ryžiams taikomą importo muitą,
            
         PRIĖMĖ ŠĮ REGLAMENTĄ:
   1 straipsnis
   Nepaisant Bendrajame muitų tarife nustatytos importo muito normos, skaldytų ryžių, kurių KN kodas 1006 40 00, importo muitas yra 65 EUR už toną.
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 25 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 347, 2013 12 20, p. 671.
   
      (2)  2005 m. gruodžio 20 d. Tarybos sprendimas 2005/953/EB dėl Europos bendrijos ir Tailando susitarimo sudarymo pasikeičiant laiškais pagal 1994 m. GATT XXVIII straipsnį siekiant iš dalies pakeisti prie 1994 m. GATT pridėtame EB CXL sąraše numatytas ryžiams taikomas lengvatas (OL L 346, 2005 12 29, p. 24).
   
      (3)  Europos bendrijos ir Tailando susitarimas pasikeičiant laiškais pagal 1994 m. GATT XXVIII straipsnį siekiant iš dalies pakeisti prie 1994 m. GATT pridėtame EB CXL sąraše numatytas ryžiams taikomas lengvatas (OL L 346, 2005 12 29, p. 26).
   
      (4)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).